hotchpotch/miracl-hf-unified huggingface dataset:
Yhdystie 5460
Yhdystie 5460 Rautalammin ja Tervon kuntien alueella sijaitseva tie, pituudeltaan 32,2 km. Tie alkaa seututieltä 545 ja päättyy seututielle 551. Yhdystie 5460 koostuu Saikarintiestä Rautalammin kunnan alueella sekä Haapamäentiestä Tervon kunnan alueella. Tie on osittain asvaltoitu, muuten sorapintainen. Asvaltoituja osuuksia ovat seututieltä 551 Säynätsalmeen (3,0km) ja Haapamäentie (13,4 km). Tie kulkee Putaansalmen, Vaajasalmen, Säynätsalmen, Haukilammen sekä Tervolan kanavan siltojen ylitse.
Oreste Grossi
Oreste Grossi (14. maaliskuuta 1912 Livorno – 16. helmikuuta 2008 Livorno) oli italialainen soutaja. Hän kilpaili vuoden 1936 kesäolympialaisissa Berliinissä ja kuului siellä kahdeksikossa hopeaa saaneeseen joukkueeseen.
Montana (elokuva)
Montana () on Malcolm St. Clairin ohjaama ja tuottama yhdysvaltalainen draamakomediaelokuva vuodelta 1930. "Montanan" pääosissa ovat Joan Crawford, John Mack Brown, Dorothy Sebastian, Benny Rubin ja Cliff Edwards. Elokuvan tuotantoyhtiönä toimi Metro-Goldwyn-Mayer.
"Montana" kuvattiin Kalifornian Idyllwildissa ja Los Angelesin Chatsworthissa. "Montana" sai ensi-iltansa Yhdysvalloissa 20. maaliskuuta vuonna 1930. Suomessa elokuva sai ensi-illan 30. maaliskuuta vuonna 1931. "Montana" oli taloudellinen menestys; elokuva tuotti maailmanlaajuisesti 906 000 dollaria 277 000 dollarin budjetista. Yhdysvalloissa elokuva tuotti 751 000 dollaria.
Los Brincos
Los Brincos on yksi tunnetuimmista 1960-luvun espanjalaisista rockyhtyeistä, heitä usein kutsutaan nimellä "Espanjan Beatles". Yhtyeen ollessa suosionsa huipulla, Espanja oli francolainen diktatuuri, joka kielsi poliittiset laulut, joten Los Brincos teki teineille suunnatuja lauluja. Rumpali Fernando Arbex on soittanut 1980-luvulla Barrabas nimisessä yhtyeessä.
Piilokamera (täsmennyssivu)
Piilokamera voi tarkoittaa seuraavia asioita:
Apropos
Apropos oli suomalainen ajankohtaisaiheinen tv-sarja, jonka loi Jutta Zilliacus. "Apropos" alkoi Yle TV2-kanavalla 1965 ja päättyi 1967. Sarjassa esiintyi erilaisia ihmisiä. Jutta Zilliacus on laittanut ohjelmaan pakinoita esim. mummoista ja hiusmuodista.
God’s Skin
God's Skin on suomalaisen death metal -yhtyeen Mortyfearin esikoisalbumi. Se julkaistiin vuonna 2006 levymerkillä Darwin's Scars.
Wolfgang Webner
Wolfgang Webner (s. 23. huhtikuuta 1937 Wrocław) on entinen Itä-Saksaa edustanut lentopalloilija. Hän kuului lajissa hopeaa saaneeseen miesten joukkueeseen vuoden 1972 kesäolympialaisissa Münchenissä. Hän kilpaili myös kesäolympialaisissa 1968 Méxicossa ja sijoittui siellä joukkueineen neljänneksi.
Lex Mullink
Alex Gerhard "Lex" Mullink (s. 19. joulukuuta 1944 Almelo) on alankomaalainen entinen soutaja. Hän kilpaili vuoden 1964 kesäolympialaisissa Tokiossa ja oli siellä mukana saamassa pronssia perämiehellisessä nelikossa.
Piilokamera (suomalainen televisiosarja)
Piilokamera on suomalainen vuonna 1962 valmistunut 16-osainen viihdeohjelma. Ohjelmaa esitettiin Suomen Televisiossa, ja sen tuottajina toimivat Risto Vanari ja Jukka Virtanen.
Ohjelman tuottaja Vanari teki vielä vuonna 1979 piilokamerakuvauksiin perustuvan elokuvan "Risto Vanarin piilokamera".
Ohjelma kiersi huiputtamassa ihmisiä Etelä-Suomen kaupungeissa. Matti Kuusla esimerkiksi esitti italialaisturistia, joka ihannoi seiväshyppyä ja kyseli siansaksaksi helsinkiläisiltä reittiä Olympiastadionille. Ohikulkijoita hämmästytti jo se, että turisti kanniskeli pitkää seivästä mukanaan.
Monet ohjelmaan joutuneet ihmiset olivat jyvällä salakuvauksesta ja osasivat arvata joutuneensa salakuvatuiksi. Ohjelman tekijöille tepposia tuottivat sen aikainen alkeellinen kuva- ja äänitekniikka, sillä huijattavien repliikeistä oli ajoittain vaikea saada selkoa.
Shadow World Records
Shadow World Records on helsinkiläinen levy-yhtiö, joka on keskittynyt julkaisemaan synkkämielistä ja alakuloista musiikkia.
Peugeot 404
Peugeot 404 oli Peugeot’n valmistama henkilöauto, joka korvasi Peugeot 403:n. Sen seuraajaksi esiteltiin vuonna 1968 Peugeot 504, mutta 404 pysyi sen rinnalla vielä useiden vuosien ajan.
404 sai paljon vaikutteita Fiat 1800:sta. Ranskalainen PSA-yhtymän auto sijoittui kilpailumarkkinoilla ylemmän keskikokoluokan perheautoihin eli D-segmenttiin. Sedan-auton omamassa oli 1 050 kilogrammaa.
Euroopassa tuotanto sijoittui vuosien 1960–1975 välille. Argentiinassa tämän mallin tuotanto päättyi vuonna 1980. Autoa valmistettiin mainittujen lisäksi muissakin maissa.
Auton peruskorimalli oli neliovinen sedan. Muita malleja olivat estate (farmari) ja familiale (farmarikorinen henkilöauto kolmella penkkirivillä) sekä varsin vähän valmistettu coupé. Henkilöautomallien lisäksi tuotannossa oli myös avolavainen pakettiautoversio.
Moottorivaihtoehdot olivat 1,5- ja 1,6-litraiset bensiinimoottorit sekä 1,9-litrainen dieselmoottori.
Ensiksi markkinoille tulleessa mallissa oli 1 618 kuutiosenttimetrin iskutilavuuden bensiinimoottori, jonka teho oli 72 SAE-hevosvoimaa kierrosluvulla 5 400 r/min. Sen polttoaineen keskikulutus oli noin 9–10 litraa sadalla kilometrillä. Huippunopeudeksi mitattiin 142 km/h.
Lemmenlomalla
Lemmenlomalla () on vuonna 2012 ensi-iltansa saanut yhdysvaltalainen elokuva, jonka on ohjannut David Frankel ja käsikirjoittanut Vanessa Taylor. Elokuvan pääosissa ovat Meryl Streep, Tommy Lee Jones ja Steve Carell. Elokuva kertoo pariskunnasta Kay ja Arnold Soamesista, jotka lähtevät viikon kestävälle avioliittoneuvontakurssille löytääkseen suhteestaan uudelleen kipinän.
Streep sai roolistaan Golden Globe-ehdokkuuden parhaasta naispääosasta.
Victim no. 52
Victim n. 52 on suomalaisen teknisen death metalin yhtyeen De Lirium's Orderin esikoisalbumi. Se julkaistiin vuonna 2004 levymerkillä Woodcut Records.
René Dubos
René Jules Dubos (20. helmikuuta 1901 Saint-Brice-sous-Forêt, Ranska – 20. helmikuuta 1982 New York, New York, USA) oli ranskalais-yhdysvaltalainen mikrobiologi. Hän toimi professorina Rockefeller-yliopistossa, New Yorkissa vuosina 1956–1971. Dubos osoitti 1930-luvulla ensimmäisenä ihmisenä, että antibiootteja voidaan eristää bakteereista. Hän kirjoitti elämänsä aikana yli kaksikymmentä kirjaa, joista ainakin kaksi on suomennettu.
Karl Löfström
Karl Gunnar Mathias Löfström (22. maaliskuuta 1903 Juuka – 14. elokuuta 1984) oli suomalainen insinöörikenraalimajuri ja fotogrammetrian asiantuntija.
Löfström valmistui diplomi-insinööriksi 1925, jonka jälkeen hän kävi Kadettikoulun 1926-1927 sekä Taistelukoulun ensimmäisen insinöörimajurikurssin 1956. Hän työskenteli tykistön tarkastaja toimistossa toimistoupseerina ja ilmakuvaosaston johtajana 1928-1933. Hän kehitti karttojen laatimista ilmakuvien pohjalta tykistön tarpeisiin. Topografikoulun ilmakuvaosastoa hän johti 1934-1939. Talvi- ja jatkosodan aikaan hän toimi topografisella osastolla ilmakuvatoimiston päällikkönä. Tässä tehtävässä hän jatkoi aina vuoteen 1959 asti. Uransa päätteeksi hän toimi pääesikunnassa asesuunnittelun päällikkönä 1960-1963. Hänet ylennettiin insinöörikenraalimajuriksi vuonna 1962.
Mikko-Petteri Latosaari
Mikko-Petteri Latosaari (s. 25. syyskuuta 1993 Valkeakoski) on suomalainen jalkapalloilija. Hän edustaa Ykkösessä pelaavaa Valkeakosken Hakaa. Pelipaikaltaan Latosaari on keskuspuolustaja.
Latosaari on Hakan oma kasvatti, joka debytoi Veikkausliigassa lokakuussa 2010 vierasottelussa Jyväskylän Jalkapalloklubia vastaan. Seuraavalla kaudella hän esiintyi yhteensä seitsemässä ottelussa, ollen kahdesti avauskokoonpanossa. Kaudeksi 2012 hän siirtyi lainalle Ykkösessä pelanneeseen FC Hämeenlinnaan. Peliaika jäi kuitenkin vähiin, ja Latosaari siirtyi loppukaudeksi lainalle Hämeenlinnan Härmään Kakkoseen. Kaudella 2013 hän esiintyi Hakan lisäksi yhteistyöseura Pallo-Sepot 44:ssä.
Julio Santa Cruz
Julio Eduardo Santa Cruz Cantero (s. 12. toukokuuta 1990 Asunción, Paraguay) on paraguaylainen jalkapalloilija. Pelipaikaltaan hän on hyökkääjä. Hän edustaa paraguaylaista Deportivo Capiatáa.
Santa Cruz on edustanut urallaan myös englantilaista Blackburn Roversia (2008–2011) ja paraguaylaista Olimpiaa (2011–2013).
Myös Santa Cruzin vanhempi veli Roque (s. 1981) on tunnettu jalkapalloilija. Veljekset edustivat Blackburn Roversia samaan aikaan.
Kecak
Kecak on balilainen, yleensä miesten esittämä dramaattinen tanssiesitys. Siinä noin sata osallistujaa istuu ja välillä seisoo ringissä joikuen ja laulaen. Ringin keskellä näytellään otteita Ramayana-tarinasta. Kecak syntyi 1930-luvulla balilaisen perinteen yhdistyessä länsimaalaiseen draamaohjaukseen.
Luihin ja ytimiin (elokuva)
Luihin ja ytimiin ("De rouille et d'os") on vuonna 2012 ensi-iltansa saanut Jacques Audiardin ohjaama ranskalais-belgialainen draamaelokuva. Se perustuu Craig Davidsonin tarinakokoelmaan "Rust and Bone" vuodelta 2005. Audiard on käsirjoittanut elokuvan Thomas Bidegainnin kanssa. Elokuva kertoo työttömästä 25-vuotiaasta miehestä, joka rakastuu miekkavalaskouluttajaan. Elokuvan pääosissa ovat Marion Cotillard ja Matthias Schoenaerts.
Elokuva sai kuusi César-palkintoa, muun muassa parhaan naisnäyttelijän (Marion Cotillard) ja parhaan leikkauksen palkinnot. Cotillard oli roolisuorituksestaan ehdokkaana Golden Globen, Baftan ja SAGin saajaksi.
Vuoden 2013 César-palkintojen jaossa elokuva sai kuusi palkintoa:
Filchnerinvuoret
Filchnerinvuoret (, ) on paljaskallioinen ja teräväpiirteinen ryhmä vuoria Etelämantereella. Vuoret sijaitsevat Kuningatar Maudin maalla, suuremman Orvinvuoriston länsipäässä, Drygalskivuorilta lounaaseen. Vuoriston löysi Alfred Ritscherin johtama saksalainen tutkimusryhmä vieraillessaan alueella vuosina 1938–1939. Vuoristo on nimetty Wilhelm Filchnerin mukaan, joka oli saksalaisen tutkimusretken johtaja Weddellinmeren alueella vuosina 1911–12.
Orvinin vuoret
Orvinin vuoret (, ) on yli 100 kilometriä pitkä vuoristo Kuningatar Maudin maalla, Etelämantereella, Wohlthatin vuorten ja Mühlig-Hofmann -vuorten välissä. Vuoriston korkein kohta Sandeggtind Peak (3 055 m) sijaitsee Conradin vuoret -nimisessä osassa Orvinin vuoria. Vuoristo on nimetty Anders Kristian Orvinin mukaan, joka oli Norjan Polaari-instituutin johtaja vuosien 1958 ja 1959 välillä.
Orvinin vuoret on jaettu alavuoristoihin, joita idästä länteen ovat:
Österlövstan kirkko
Österlövstan kirkko () on Ruotsissa Tierpin kunnassa sijaitseva kirkkorakennus. Se on vihitty käyttöön vuonna 1451. Koko kirkon sisustus tuhoutui vuonna 1719, kun venäläiset polttivat suuren osan pitäjästä, mutta sakariston ja asehuoneen keskiaikaiset kalkkimaalaukset säästyivät.
Dorotean kirkko
Dorotean kirkko () on Ruotsissa Dorotean kunnassa sijaitseva kirkkorakennus. Se sijaitsee Dorotean taajamassa. Paikalla on ollut vuonna 1799 valmistunut kirkko, joka paloi kokonaan vuonna 1932 kesken restauroinnin. Uusi kirkko rakennettiin arkkitehti Evert Millen suunnitelmien pohjalta ja vihittiin käyttöön vuonna 1934.
Tsuboi Kōzō
Paroni Tsuboi Kōzō () (s. 7. maaliskuuta 1843 − k. 1. helmikuuta 1898) oli keisarillisen Japanin laivaston vara-amiraali ensimmäisessä Kiinan-Japanin sodassa.
Tsuboi Kōzō syntyi Hara Kōzōna lääkäriperheen toisena poikana nykyisen Hōfun alueella Yamaguchin prefektuurissa. Hänet adoptoitiin jo lapsena Tsuboin perheeseen. Chōshū hanin samuraina hän osallistui kaupungin puolustukseen eurooppalaisten sotalaivojen tulittaessa Shimonosekia 5.-8. syyskuuta 1864. Tsuboi vakuuttui muutamien alusten tuhovoiman havaittuaan siitä, että Japanin tuli luoda laivasto selviytyäkseen ulkovaltojen puristuksessa. Hän liittyi vielä samana vuonna Chōshūn laivastoon palvellen "Kigaimarulla" opiskellen saman aikaisesti englantia ja navigointia Chōshūn laivastokoulussa.
Palveltuaan kaikkiaan viidellä aluksella 1866-1868 Tsuboi avusti Boshin-sodassa keisarillisten joukkojen kuljetuksessa yli Sisämeren ja hänet nimettiin luutnantiksi 1870 perustettuun keisarillisen Japanin laivastoon "Hōshōlle". Hänet siirrettiin vuotta myöhemmin "Kōtetsun" varapäälliköksi ja vielä samana vuonna hän oli koulutettavan Yhdysvaltain laivaston "USS Coloradolla". Amiraali John Rodgers maksoi hänen opiskelunsa Columbian yliopistossa huhtikuusta 1872 heinäkuuhun 1874.
Tsuboin palattua Japaniin 1874 hänet ylennettiin komentajakapteeniksi ja hän vastaanotti ensimmäisen aluksensa "Teibon" 3. elokuuta 1874.
Diagnosis
Diagnosis on suomalaisen death/thrash metal -yhtyeen De Lirium's Orderin toinen studioalbumi. Se julkaistiin vuonna 2007 levymerkillä Shadow World Records.
Albumi nousi Suomen virallisen listan sijalle 30.
Take Another Life
Take Another Life on suomalaisen melodisen death metalin yhtyeen Kill the Romancen esikoisalbumi. Se julkaistiin vuonna 2007 levymerkillä Locomotive Records.
For Rome and the Throne
For Rome and the Throne on suomalaisen metalliyhtyeen Kill the Romancen toinen studioalbumi. Se julkaistiin vuonna 2011 levymerkillä Inverse Records.
Albumi debytoi Suomen virallisen listan sijalla 44.
Beiyangin laivasto
Beiyangin laivasto () oli yksi neljästä Kiinan Qing-dynastian laivastosta.
Laivasto perustettiin 1871, jolloin neljä pohjoisten provinssien alusta siirrettiin valvomaan pohjoisia vesialueita. Aluksi laivasto oli heikoin alueellisista laivastoista, mikä muuttui Li Hongchangin keskitettyä pääosan alusten hankintaan suunnitelluista varoista Beiyangin laivastolle. Vuonna 1884 laivasto oli jo toiseksi suurin heti Nanyangin laivaston jälkeen. Jo vuonna 1890 laivasto oli suurin.
Muista alueellisista laivastoista poiketen se koostui pääosin ulkomailta hankituista sotalaivoista. Dingyuanin ja Zhenyuanin hankinnan aikoihin laivaston voima tuli julkisuuteen. Alusten hankinta päättyi lähes täysin 1888 valtion varojen suuntautuessa muualle. Varojen puutteessa miehistöjen koulutus ja alusten ylläpito jäivät puutteellisiksi, mikä näkyi jouduttaessa sotaan Japania vastaan.
Shoax
Shoax on suomalaisen kansallissosialistisen black metalin yhtyeen Hammerin esikoisalbumi. Se julkaistiin vuonna 2008 levymerkillä Werewolf Records.
Grievantee Productionsin 300:n kappaleen LP-julkaisu sisältää Grand Belial's Key piilotetun lainakappaleen "Shemhamforash".
Julius Raab
Julius Raab (29. marraskuuta 1891 – 8. tammikuuta 1964) oli itävaltalainen Kansanpuolueen poliitikko. Hän toimi Itävallan liittokanslerina vuosina 1953–1961 ja puolueensa puheenjohtajana 1951–1960.
Raabin ura alkoi Itävallan katolisessa nuorisoliikkeessä. Hän nousi parlamenttiin 1927 ja kauppa- ja kulkulaitosministeriksi 1938. Kansallissosialistien noustua valtaan Raab vetäytyi politiikasta, mutta palasi parlamenttiin sodan jälkeen. Vuonna 1953 Raab muodosti kansanpuolueen ja sosialidemokraattien kokoomushallituksen ja toimi sen johdossa vuoteen 1961 saakka.
Raab oli ehdolla liittopresidentiksi vuonna 1963, mutta hävisi Adolf Schärfille.
Kaukasianlumikana
Kaukasianlumikana ("Tetraogallus caucasicus") on Kaukasuksella elävä kanalintu.
Kauksianlumikana on 50-60 senttimetriä pitkä. Kaukasianlumikanalla on iso pää, paksu kaula ja pitkä pyrstö. Höyhenpuku on väriltään, harmaan, ruskean, valkoisen ja mustan kirjava. Kaulansivuilla on valkeat laikut ja niskassa on ruosteensävyä. Rinnalla on tummaa poikkijuovitusta. Siivillä on suuret valkeat laikut. Sukupuolet ovat muuten samannäköiset, mutta naaras on väriltään hieman himmeämpi ja sen niska ei ole niin punaruskea kuin koiraalla.
Kaukasianlumikana on endeeminen laji, jota tavataan vain Kaukasuksella. Sitä tavataan Azerbaidžanin, Georgian ja Venäjän alueilla. Kannan kooksi arvioidaan 32-67 tuhatta pesivää paria. Kanta on pysynyt vakaana ja laji on luokiteltu elinvoimaiseksi.
Kaukasianlumikanat elävät 2000-4000 metrin korkeudella kallioisella ja kivisellä paljakalla, jossa on vain vähäistä ja matalaa kasvillisuutta.
Kaukasianlumikana on pesimäajan ulkopuolella seurallinen, mutta muodostaa vain pieniä parvia. Se on taitava ja kestävä kiipeilijä ja pystyy hyppimään vuorenrinteitä vaivattomasti ylös. Ravinnokseen kaukasianlumikana käyttää kasvinosia.
Fadeout
Fadeout on seinäjokelainen kokeellisen rockin yhtye, joka perustettiin vuonna 2001.
Laulaja Marko Pajulan yhtyeen kokoonpano vaihtui täysin vuonna 2006, ja yhtye alkoi soittaa rockmusiikkia entisen metallisemman soundin sijasta.
Terhi Matikainen
Terhi Matikainen (s. 27. joulukuuta 1982 Pieksämäki)
on suomalainen laulaja, joka sijoittui toiseksi Seinäjoen Tangomarkkinoilla 2012. Hän asuu Jyväskylässä.
Terhi julkaisi vuonna 2012 esikoisalbumin nimeltä Puhdasta Ilmaa (AXR Music Oy / Suomen Mediamusiikki Oy).
Julkaisemistilaisuus pidettiin Tähdet Meren Yllä- Tangoristeilyn aikana M/S Baltic Princessillä 18.11.2012
Helmikuussa 2013 Terhi teki Pieksämäellä ensimmäisen oman konsertin nimellä Puhdasta Ilmaa.
To Protect Our Way of Living
To Protect Our Way of Living on suomalaisen rockyhtyeen Fadeoutin esikoisalbumi. Se julkaistiin vuonna 2012 levymerkillä Secret Entertainment. Levyn miksaajana toimi Tim Palmer.
Kaikki kappaleet säveltänyt Topi Wiio sekä sanoittanut Marko Pajula.
Sentinels of the Sun
Sentinels of the Sun on suomalaisen metalliyhtyeen Morianin esikoisalbumi. Se julkaistiin vuonna 2007 levymerkillä Dynamic Arts Records.
Albumi nousi Suomen virallisen listan sijalle 29.
Katenaatio
Katenaatio tarkoittaa kemiassa saman alkuaineen atomien sitoutumista toisiinsa kovalenttisilla sidoksilla pitkähköiksi ketjumaisiksi tai rengasmaisiksi molekyyleiksi.
Katenaatio on erityisen tyypillistä hiilelle, mutta sitä esiintyy muillakin ryhmän 14 alkuaineilla, kuten piillä ja germaniumilla, sekä jossakin määrin muillakin alkuaineilla esimerkiksi rikillä. Orgaanisten yhdisteiden suuri lukumäärä johtuukin juuri hiiliatomien kyvystä sitoutua toisiinsa pitkiksi, usein haaraisiksikin ketjuiksi, joissa hiiliatomien välillä saattaa olla myös kaksois- ja kolmois­sidoksia.
Yksinkertaisimpia orgaanisia yhdisteitä, joissa hiili­atomit ovat katenoituneet, ovat alkaanisarjan hiilivedyt. Niiden molekyyli­kaava voidaan esittää muodossa CH, missä "n" on mieli­valtainen posi­tiivinen kokonais­luku. Ketjussa olevien hiili­atomien luku­määrälle ei tunneta ylärajaa. Myös pii ja germanium muodostavat vastaavan­laisia yhdisteitä, silaaneja ja germaaneja, mutta ne ovat selvästi vähemmän kestäviä kuin hiili­vedyt, ja näiden sarjojen suuri­mole­kyyli­simmät­kin tunnetut yhdisteet sisältävät vain 11 pii- tai 9 germanium­atomia. Samaan ryhmään kuuluvilla tinalla katenaatiota ei käytännössä esiinny eikä varsinkaan lyijyllä, joskin tinan ja vedyn yhdisteitä tunnetaan kaksi, joista toisessa, distannaanissa (SnH) on kaksi tina-atomia toisiinsa sitoutuneina.
Muihin ryhmiin kuuluvista alkuaineista muun muassa rikki muodostaa vapaana alkuaineena esiintyessään ketjumaisia tai rengasmaisia molekyylejä, joista tavallisin on rengas­mainen S.
Valokuoreet
Valokuoreet ("Platytroctidae" tai "Searsiidae") on sillikuorekalojen lahkoon kuuluva heimo. Eräissä lähteissä se luetaan kuuluvaksi kuorekaloihin. Valokuoreita tavataan syvistä vesistä kaikista valtameristä.
Valokuoreiden heimoon kuuluu 13 sukua ja noin 37 lajia. Ne ovat pienehköjä kaloja, jotka kasvavat noin 10–30 cm pitkiksi. Ruumiinrakenteeltaan valokuoreet ovat litteitä ja melko korkeita ja pitkulaisia kaloja. Tyypillisiä piirteitä ovat ruumiin valoa tuottavat elimet ja putkimainen elin, josta kala voi ruiskauttaa sinivihreää hohtavaa nestettä. Valokuoreiden silmät ovat melko kookkaat. Heimon kaloilla ei ole uimarakkoa ja eräiltä lajeilta puuttuvat rinta- ja vatsaevät. Väriltään valokuoreet ovat tyypillisesti ruskeita tai mustia.
Valokuorelajeja tavataan Atlantista, Intian valtamerestä ja Tyynestämerestä. Ne elävät syvissä vesissä, tyypillisesti noin 100–3 000 metrin syvyydessä merenpinnasta.
Ashen Empire
Ashen Empire on suomalaisen metalliyhtyeen Morianin toinen studioalbumi. Se julkaistiin vuonna 2012 levymerkillä Secret Entertainment.
Albumi nousi Suomen virallisen listan sijalle 41.
Viimeinen tuomio (maalaus)
Viimeinen tuomio on Michelangelon vuosina 1537–1541 maalaama fresko Sikstuksen kappelissa, Vatikaanissa. Freskon keskellä Kristus istuu valtaistuimellaan apostolien ja muiden pyhimysten ympäröimänä. Hänen tuomionsa on niin kauhistuttava, että hänen oikealla puolella istuva Maria kääntää katseensa muualle. Kristuksen vasemmalla puolella autuaat nousevat taivaaseen, kun taas oikealla puolella kadotukseen tuomitut putoavat syvyyksiin, missä alamaailman lautturi Kharon soutaa heitä Haadekseen.
Vuonna 1533 paavi Klemens VII pyysi Michelangeloa koristamaan Sikstuksen kappelin suurta alttariseinää. Viisi vuotta aikaisemmin Rooma oli joutunut Kaarle V:n joukkojen ryöstämäksi. Elettiin myös aikaa, milloin Lutherin uskonpuhdistus alkoi levittäytyä. Paavi halusi muistuttaa maalauksella Jumalan rangaistusta ihmisten synneistä. Michelango aloitti työnsä vasta paavi Paavali III käskystä vuonna 1535. Töiden alta jouduttiin hävittämään vanhempia freskoja sekä muuraamaan umpeen kaksi alttarin yläpuolella ollutta ikkunaa. Seinää kallistettiin sisäänpäin, ettei pöly voisi laskeutua siihen. Michelangelo työskenteli freskon parissa seitsemän vuotta. Jo töiden alkuvaiheessa hän sai kritiikkiä alastomista ihmishahmoista. Yksi kritiikin esittäjistä oli paavin seremoniamestarina toiminut Biagio Da Cesena. Michelangelo maalasi oikeaan alakulmaan Minoksen, Helvetin tuomarin. Lihava, aasinkorvainen hahmo, jota käärme puree nivusista, kuvasi aikalaisten mielestä juuri Cesenaa. Kerrotaankin, että Cesena oli kannellut asiasta paaville, joka oli vastannut toimivaltansa päättyvän helvetin porteille.
Freskon keskellä Jeesuksen vasemmalla puolella apostoli Bartolomeus kannattelee nyljetyn ihmishahmon nahkaa. Väitetäänkin, että tämä on Michelangelon omakuva.
Viimeinen tuomio esiteltiin 31. lokakuuta vuonna 1541 ja se aiheutti heti närää kirkonmiehissä alastomilla ihmishahmoillaan. Michelangelon kuoleman jälkeen vuonna 1564 paavi Pius IV määräsi Daniele da Volterran peittämään Trentonin kirkolliskokouksen määräyksiä mukaillen freskon alastomat mieshahmot. Freskon entisöinti valmistui vuonna 1993. Entisöinnissä kävi ilmi, että muun muassa Jeesuksen lannevaate on itse Michelangelon maalaama. Entisöinnin aikana poistettiin osa lannevaatteista.
Luihin ja ytimiin
Luihin ja ytimiin on seuraavien teosten nimi:
14 talvea
14 Talvea – Mustan kuun lauluja 1993–2007 on suomalaisen black metal -yhtyeen Mustan kuun lapsien kokoelma-albumi. Se julkaistiin vuonna 2011 levymerkillä Roihu Records.
Rabbit Hole – takaisin elämään
Rabbit Hole – takaisin elämään ("Rabbit Hole") on vuonna 2010 ensi-iltansa saanut John Cameron Mitchellin ohjaama draamaelokuva. Elokuva perustuu David Lindsay-Abairen näytelmään "Rabbit Hole" vuodelta 2005, joka kertoo pariskunnasta, joka yrittää toipua nuoren lapsensa kuolemasta. Pääosissa ovat Nicole Kidman ja Aaron Eckhart. Elokuvan ensi-ilta oli Toronton elokuvajuhlilla 2010.
Kriitikot ylistivät Kidmanin roolisuoritusta ja hän saikin Oscar, Golden Globe ja SAG-ehdokkuudet parhaasta naispääosasta.
Oblivion (Ceremonial Embracen albumi)
Oblivion on suomalaisen metalliyhtyeen Ceremonial Embracen ensimmäinen sekä viimeiseksi jäänyt studioalbumi. Se julkaistiin vuonna 2001 levymerkillä Displeased Records.
When All the Laughter Has Gone
When All the Laughter Has Gone on suomalaisen metalliyhtyeen Dolorianin esikoisalbumi. Se julkaistiin vuonna 1999 levymerkillä Wounded Love Records.
Dolorian (albumi)
Dolorian on suomalaisen saman nimisen yhtyeen toinen studioalbumi. Se julkaistiin vuonna 2001 levymerkillä Wounded Love Records.
Kilpi Kylälä
Kilpi Kylälä (1908–1979) oli suomalainen Vaasassa asunut kansakoulunopettaja ja saarnamies. Hän toimi myös Vaasan suomalaisen evankelisluterilaisen seurakunnan katulähetystyön johtajana 1960- ja 1970-luvuilla.
Kylälä julkaisi 1952–1979 vihkosarjan "Onko tämä kaikki vain sattumaa", joka käsitteli Danielin kirjan ja Ilmestyskirjan ennustuksia. Hän kertoi saaneensa 1951 näyn, joka liittyi Raamatun Danielin kirjan ennustuksiin patsaista, jotka kuningas Nebukadnessar ja Daniel olivat nähneet unissaan. Näyssä Kylälää kehotettiin piirtämään kuvat molemmista kuvapatsaista. Nebukadnessarin unen kuvapatsas esitti Kylälän mukaan Babylonin, Persian, Makedonian ja Rooman valtakuntien historiaa alkaen vuodesta 600 eaa. Danielin näyn patsas taas kuvasi maailmantapahtumia alkaen vuodesta 1900. Nebukadnessarin patsasta esittävässä Kylälän piirroksessa yksi millimetri vastasi ajassa yhtä vuotta ja Danielin näyn patsaan piirroksessa millimetri vastasi kahta viikkoa.
Kylälän mukaan Danielin näyn patsaan pää oli Englanti ja Yhdysvallat (Ilmestyskirjan leijona), yläruumis kuvasi Neuvostoliittoa (Ilmestyskirjan karhu), keskiruumis taas Saksaa (ilmestyskirjan pantteri) ja patsaan jalat sodanjälkeisiä Itä- ja Länsi-Saksoja. Patsaan kymmenen varvasta kuvasivat taas EEC:n kymmentä jäsenvaltiota. Kylälä arvioi patsaan valmistuvan vuoden 1980 juhannuksen tienoilla, jolloin EEC:stä muodostuisi Antikristuksen johdolla Ilmestyskirjan valtiopeto, joka hallitsisi maailmaa kolme ja puoli vuotta. Sen jälkeen peto tuhottaisiin ja alkaisi tuhatvuotisen valtakunnan aika.
Kylälä kiersi kertomassa näkemyksissään seurakunnallisissa tilaisuuksissa sekä Suomessa että ulkomailla. Hän ei ollut sitoutunut mihinkään tiettyyn uskonnolliseen ryhmittymään.
Kaikki suutelivat morsianta
Kaikki suutelivat morsianta () on Alexander Hallin ohjaama yhdysvaltalainen romanttinen komediaelokuva vuodelta 1942. Elokuvan pääosissa ovat Joan Crawford ja Melvyn Douglas. Columbia Pictures toimi elokuvan tuotantoyhtiönä ja jakelijana. "Kaikki suutelivat morsianta" kertoo autokuljetusfirman johtajasta, joka rakastuu.
P.J. Wolfson laati käsikirjoituksen Gina Kausin ja Andrew Soltin tarinan pohjalta. Tarinan sovittajina toimivat Andrew Solt ja Henry Altimus. Edward Kaufman toimi elokuvan tuottajana. Elokuvan tuotanto oli alkanut 23. helmikuuta 1942 ja päättynyt 16. huhtikuuta 1942. Elokuvaa kuvattiin nimellä "He Kissed the Bride". "Kaikki suutelivat morsianta" sai ensi-iltansa Yhdysvalloissa 11. kesäkuuta vuonna 1942. Uusintaensi-ilta oli 14. heinäkuuta vuonna 1955. Suomessa elokuva julkaistiin 28. helmikuuta vuonna 1943.
Joan Crawford korvasi Carole Lombardin Margaret Drewin roolissa. Lombard oli alun perin palkattu Margaret Drewin rooliin, mutta juuri ennen kuvauksia Lombard kuoli äkillisesti lento-onnettomuudessa tammikuussa 1942. Tämän jälkeen Crawfordia lainattiin Metro-Goldwyn-Mayerilta. Kun "Kaikki suutelivat morsianta" valmistui, Crawford lahjoitti koko hänen palkkansa Punaiselle Ristille.
Grace of Monaco
Grace of Monaco on vuonna 2014 ensi-iltansa saanut Olivier Dahanin ohjaama elämäkertaelokuva Monacon ruhtinattaresta Grace Kellystä. Sen on käsikirjoittanut Arash Amel ja sen ovat tuottaneet Amel, Uday Chopra ja Pierre-Ange Le Pogam. Grace Kellyä elokuvassa näyttelee Oscar-palkittu Nicole Kidman.
Elokuva sai ensi-iltansa 14. toukokuuta 2014 avatessaan Cannesin elokuvajuhlat 2014.
"Grace of Monaco" keskittyy entisen Hollywood näyttelijän Grace Kellyn identiteetti- ja avioliittokriisiin miehensä Rainier III kanssa 1960-luvulla.
Cannesin elokuvajuhlilla kriitikot lyttäsivät elokuvan täysin. The Guardianin Peter Bradshaw, kutsui sitä niin puisevaksi, että se on jo paloturvallisuusriski. The Hollywood Reporterin arvostelussa Shrek-elokuvia sanottiin syvällisemmiksi kuin tämä elottomien julkkisvahanukkejen paraati.
Arash Amelin käsikirjoitusta ja Olivier Dahanin ohjausta on kritisoitu laajasti ja esimerkiksi The Telegraphin Robbie Collin kirjoitti käsikirjoituksen olevan läpikotaisin kauhea.
Variety-lehden Scott Foundas kritisoi Nicole Kidmanin näyttelijäsuoritusta toteamalla, että "näyttelijä ei ole ollenkaan yhteydessä esittämänsä hahmon kanssa, tarjoten lähinnä ilottomia pikkutyttö-kateissa- poseerauksia ja myöhemmin jäykkäleukaista pantomiimia".
Emilio Trivini
Emilio Trivini (s. 4. huhtikuuta 1938 Dongo) on italialainen entinen soutaja. Hän kilpaili vuoden 1964 kesäolympialaisissa Tokiossa ja oli siellä mukana saamassa hopeaa perämiehellisessä nelikossa. Hän osallistui myös vuoden 1968 kesäolympialaisiin Méxicossa ja sijoittui siellä joukkueineen neljänneksi perämiehellisessä nelikossa.
Arvi Nuormaa
Arvi Severi Nuormaa (sukunimi vuoteen 1905 "Nyman"; 31. lokakuuta 1895 Hämeenlinna - 25. helmikuuta 1956 Turku) oli suomalainen toimittaja ja kirjallisuuden suomentaja.
Arvi Nuormaan vanhemmat olivat runoilija, sanoittaja, toimittaja ja kansansivistäjä Severi Nuormaa ja Hilja Wendell. Hänen nuorempi sisarensa Sirkka Ruotsalainen oli Aku Ankka -lehden sekä Valittujen palojen ensimmäinen päätoimittaja.
Happy Wheels
Happy Wheels on räsynukkefysiikkaan perustuva selainpeli, jonka on kehittänyt ja luonut Jim Bonacci vuonna 2010. Peli sisältää useita pelattavia hahmoja, jotka käyttävät erilaisia ajoneuvoja läpäistäkseen pelin tasoja. Peli on tunnettu graafisesta väkivallastaan ja pelaajien luomasta sisällöstä. Pelin hahmoilta voi irrota raajoja huomattavan korkeissa pudotuksissa ja piikkiansoissa.
Pelaajan tulee selvitä valitsemansa kentän maaliin kuolematta. Pelissä on tuhansia kenttiä, joista suurin osa on pelaajien luomia.
Pelattavilla hahmoilla voi mm. hyppiä ja lentää tietyn matkan. Hahmo voi myös irrottautua kulkupelistään ja esim. tarrautua objekteihin. Pelaaja voi ohjata myös mahdollista kyytiläistä.
Jiří Lundák
Jiří Lundák (s. 31. elokuuta 1939 Praha) on Tšekkoslovakiaa edustanut entinen soutaja. Hän oli mukana saamassa kahdeksikossa pronssia sekä vuoden 1960 kesäolympialaisissa Roomassa että vuoden 1964 kesäolympialaisissa Tokiossa.
Sandy Nelson
Sandy Nelson (syntymänimeltään Sander L Nelson, s. 1. joulukuuta 1938 Santa Monica Kalifornia) on yhdysvaltalainen rumpali. Nelson, yksi tunnetuimmista 1960-luvun alun rockrumpaleista, teki sooloinstrumentaaleja sekä toimi sessiorumpalina monilla hiteillä ja albumeilla. Hänen ensilevytyksensä oli kappale nimeltä "Geronimo" The Renegades-yhtyeen (yhdysvaltalainen) kanssa. Vaikka se floppasi, se oli keskilännessä joissain paikoin melko suosittu.
Nelsonin tunnetuin levytys on "Teen Beat" vuodelta 1959, mutta Nelson soitti useissa surfyhtyeissä vuoteen 1963 saakka, jolloin hän joutui moottoripyöräonnettomuuteen. Nelsonin jalka murskaantui ja se jouduttiin amputoimaan, mutta Nelson sai uuden jalan ja pystyy soittamaan edelleen rumpuja.
Kohtaaminen
Kohtaaminen () on vuonna 1941 ensi-iltansa saanut Robert Z. Leonardin ohjaama ja tuottama yhdysvaltalainen romanttinen komediaelokuva, jonka pääosissa ovat Joan Crawford, Robert Taylor ja Greer Garson. "Kohtaaminen" kertoo kirjailijasta, joka rakastuu kustantajaansa. Metro-Goldwyn-Mayer toimi elokuvan tuotantoyhtiönä ja jakelijana.
"Kohtaamisen" tuotanto alkoi 25. kesäkuuta ja päättyi 11. elokuuta 1941. Elokuva kuvattiin MGM:n studioilla Kalifornian Culver Cityssä.
"Kohtaamisen" käsikirjoituksen laativat S. K. Lauren ja Anita Loos Rachel Crothersin "When Ladies Meet" -näytelmän (1932) pohjalta. Orville O. Dull tuotti elokuvan Leonardin kanssa. Bronisław Kaper sävelsi elokuvaan musiikin.
"Kohtaaminen" on uudelleenfilmatisointi vuoden 1933 elokuvasta "When Ladies Meet", jonka pääosissa ovat Ann Harding, Myrna Loy, Robert Montgomery ja Frank Morgan Garsonin, Crawfordin, Taylorin ja Marshallin rooleissa.
Alkuperäinen näytelmä avattiin Royale Theatressa New Yorkin Broadwaylla 6. lokakuuta 1932. Näytelmää esitettiin 173:n näytöksen ajan, jolloin se suljettiin 4. maaliskuuta 1933.
"Kohtaaminen" sai ensi-iltansa Yhdysvalloissa 29. elokuuta 1941. Suomessa elokuvan ensi-ilta oli 12. joulukuuta 1943. Cedric Gibbons, Randall Duell ja Edwin B. Willis saivat Oscar-ehdokkuuden parhaasta lavastuksesta (mustavalkoinen) vuonna 1942.
"Kohtaaminen" julkaistiin DVD:lle 23. maaliskuuta 2009.
Kekokana
Kekokana ("Alectura lathami") on isojalkakanojen heimoon kuuluva kanalintu. Se on sukunsa ainoa laji.
Kekokanoja elää Australian koillis- ja itäosissa. Laji on luokiteltu elinvoimaiseksi, mutta kanta on pienentynyt elinympäristöjen häviämisen ja pirstoutumisen vuoksi.
Yhdet häät ja kolme anoppia
Yhdet häät ja kolme anoppia "(The Big Wedding)" on vuonna 2013 ensi-iltansa saanut yhdysvaltalainen komediaelokuva, jonka on ohjannut ja käsikirjoittanut Justin Zackham. Se on yhdysvaltalainen versio ranskalaisesta elokuvasta "Mon frère se marie". Elokuvan pääosissa ovat Robert De Niro, Katherine Heigl, Diane Keaton, Amanda Seyfried, Topher Grace, Ben Barnes, Susan Sarandon ja Robin Williams.
Elokuva sai ensi-iltansa Yhdysvalloissa 26. huhtikuuta 2013 ja Suomessa 7. kesäkuuta 2013.
Caliban (kuu)
Caliban (aiempi nimitys S/1997 U 1) on yksi Uranuksen kuista. Sen löysivät B. Gladman, P. Nicholson, J. A. Burns ja J. Kavelaars 6. syyskuuta 1997, ja se nimettiin William Shakespearen "Myrsky"-näytelmän hahmon mukaan.
Caliban kiertää Uranusta erittäin kaukana, ja sen kiertorata on melko eksentrinen ja inklinoitunut. Tämän perusteella on todennäköistä, että Caliban on ollut itsenäinen Auringon kiertolainen, jonka Uranus myöhemmin kaappasi.
Louhi (Kerimäki)
Louhi (aiemmin "Ruokojärvi") on kylä entisen Kerimäen kunnan alueella, nykyisin Savonlinnan kaupungissa, noin 20 kilometriä kaupungin keskustasta koilliseen. Kylässä on noin 600 asukasta. Kyläkeskus on asemakaavoitettu ja kuuluu kunnallisen vesihuoltoyhtiön vesijohto- ja viemäriverkoston piiriin. Kerimäen vedenottamo sijaitsee kylän eteläosassa Keplakon alueella. Louhella sijaitseva Nordkalk Oy:n kalkkikaivos ja -tehdas on rakennettu 1940-luvulla (Ruskealan Marmori Oy). Kaivoksen ja tehtaan toiminta loppuu kesäkuussa 2019.
Kylässä toimii alakoulu, jossa on noin 50 oppilasta. Koulun yhteydessä on esikoulu ja ryhmäperhepäiväkoti. Kyläkeskuksessa on kuntorata/hiihtolatu, jonka pituus on 1,7 km. Muita liikuntapaikkoja ovat jääkiekkokaukalo, urheilukenttä ja uimarannat Löksällä ja Keplakolla. Urheiluseura Louhen Lukko. Kyläkauppana toimi kesäisin Annen valinta. Muita palveluja on muun muassa parturi Kikka.
Viimeinen pari ulos
Viimeinen pari ulos () on Richard Thorpen ohjaama yhdysvaltalainen dramaattinen jännityselokuva vuodelta 1943. Vakoiludraaman pääosissa ovat Joan Crawford ja Fred MacMurray, jotka näyttelevät vastanaineita, jotka vakoilevat natseja Secret Intelligence Servicelle heidän häämatkansa aikana. Sivuosassa on muun muassa Basil Rathbone saksalaisena, joka tapasi vastanaineet Oxfordissa.
"Viimeinen pari ulos" perustuu Helen MacInnesin romaaniin "Above Suspicion" (1941), jonka pohjalta Keith Winter, Melville Baker ja Patricia Coleman laativat käsikirjoituksen. Elokuvan tuottivat Leon Gordon ja Victor Saville. "Viimeinen pari ulos" on Joan Crawfordin viimeinen elokuva Metro-Goldwyn-Mayerille ennen siirtymistään Warner Brothersille.
"Viimeinen pari ulos" -elokuvan tuotanto alkoi 10. marraskuuta 1942. Elokuvaa kuvattiin tuotantoyhtiö Metro-Goldwyn-Mayerin studioilla Kalifornian Culver Cityssä, Bishopissa ja Mount Wilsonilla. Elokuva saatiin valmiiksi 3. helmikuuta 1943.
"Viimeinen pari ulos" jäi Conrad Veidtin viimeiseksi elokuvaksi kuoltuaan vain 50-vuotiaana huhtikuussa 1943 ennen elokuvan ensi-iltaa.
Joan Crawford sanoi aina, että hän olisi toivonut Alfred Hitchcockin ohjaavan "Viimeinen pari ulos" -elokuvan. Elokuva sisältää kuitenkin monia hitchcockimaisia piirteitä.
"Viimeinen pari ulos" sai ensi-iltansa Yhdysvalloissa 1. toukokuuta vuonna 1943. New Yorkin ensi-ilta oli 5. elokuuta. Suomessa elokuva sai ensi-illan 9. syyskuuta vuonna 1945. Metro-Goldwyn-Mayer toimi myös elokuvan jakelijana.
"Variety" kirjoitti "MacMurray ja neiti Crawford molemmat hoitavat hyvin heidän roolinsa käsikirjoituksen haitoista huolimatta." T. S. "New York Timesissa" kommentoi, että "Joan Crawford on erittäin vakuuttava sankaritar."
"Viimeinen pari ulos" julkaistiin DVD:lle 6. huhtikuuta vuonna 2010.
Perhe – August: Osage County
Perhe – August: Osage County on vuonna 2013 ensi-iltansa saanut mustan komedian elokuva, joka perustuu Tracy Lettsin samannimiseen näytelmään vuodelta 2007. Sen on ohjannut John Wells ja tuottanut George Clooney, Jean Doumanian, Grant Heslov, Steve Traxler ja Harvey Weinstein. Elokuvan pääosissa ovat Meryl Streep ja Julia Roberts.
Elokuva sai ensi-iltansa Yhdysvalloissa 25. joulukuuta 2013. Suomessa ensi-ilta oli 28. helmikuuta 2014.
"Perhe – August: Osage County" sai kaksi Oscar-ehdokkuutta parhaasta naispääosasta (Meryl Streep) ja naissivuosasta (Julia Roberts). Streep ja Roberts saivat myös Golden Globe- ja SAG-ehdokkuudet.
Rotten Tomatoes -sivuston mukaan kriitikoiden arvosteluista 64% oli positiivisia perustuen 138 arvosteluun.
Syytä itseäsi!
Syytä itseäsi! () on Nick Grinden ohjaama yhdysvaltalainen draamaelokuva vuodelta 1931. Draaman pääosissa ovat Joan Crawford, Pauline Frederick ja Neil Hamilton. "Syytä itseäsi!" perustuu Mildred Cramin tarinaan "Girl's Together", jonka pohjalta Frank Butler ja Sylvia Thalberg laativat käsikirjoituksen.
"Syytä itseäsi!" -elokuvan tuotanto oli alkanut maaliskuussa 1931 ja päättynyt huhtikuussa 1931. Elokuvan työnimenä oli "Girls Together". Diane "Di" Wintersin roolissa alun perin ollut Marjorie Rambeau sairastui elokuvan tuotannon aikana ja hänet korvasi Pauline Frederick.
"Syytä itseäsi!" sai ensi-iltansa Yhdysvalloissa 29. elokuuta vuonna 1931 ja Suomessa 17. huhtikuuta vuonna 1932. Elokuva oli taloudellinen menestys; "Syytä itseäsi!" tuotti 891 000 dollaria. Metro-Goldwyn-Mayer toimi elokuvan tuotantoyhtiönä ja jakelijana. "Syytä itseäsi!" julkaistiin DVD:lle 6. huhtikuuta vuonna 2010.
Nicholas Nicklebyn elämä ja seikkailut (vuoden 2002 elokuva)
Nicholas Nicklebyn elämä ja seikkailut "(Nicholas Nickleby)" on vuonna 2002 ensi-iltansa saanut, Douglas McGrathin ohjaama ja käsikirjoittama draamaelokuva. Elokuva perustuu Charles Dickensin samannimiseen romaaniin. Elokuvan pääosissa ovat Charlie Hunnam, Nathan Lane, Jim Broadbent, Christopher Plummer, Jamie Bell, Anne Hathaway, Alan Cumming ja Timothy Spall. Elokuva sai ensi-iltansa Yhdysvalloissa 27. joulukuuta 2002.
Elokuva oli ehdolla parhaan musikaali- tai komediaelokuvan Golden Globen voittajaksi.
Giovanni Zucchi
Giovanni Zucchi (s. 14. elokuuta 1931 Mandello del Lario) on italialainen entinen soutaja. Hän oli vuoden 1960 kesäolympialaisissa Roomassa mukana saamassa pronssia perämiehellisessä nelikossa. Perämiehettömässä nelikossa hän sijoittui joukkueineen vuoden 1956 kesäolympialaisissa Melbournessa neljänneksi ja kesäolympialaisissa 1964 Tokiossa viidenneksi.
Adolf Neovius
Adolf Alarik Neovius (20. kesäkuuta 1858 Uusikaupunki– 16. marraskuuta 1913 Helsinki) oli historioitsija ja pappi. Hän oli vuodesta 1902 Lohjan kirkkoherra. Hänen ansiostaan tuli runonlaulaja Larin Paraske tunnetuksi.
Edvard Rudolf Neovius
Edvard Rudolf Neovius (14. marraskuuta 1851 Hamina – 27. syyskuuta 1917 Kööpenhamina) oli suomalainen matemaatikko, Helsingin yliopiston matematiikan professori 1883–1900. Hän oli senaattori ja valtiovarain toimituskunnan päällikkö 1900–1905. Hänen tieteelliset tutkimuksensa käsittelivät differentiaaligeometriaa. Hänen väitöskirjansa aihe oli "Kurvor af tredje och fjerde garden betraktade s\aa som alster af tvänne projektiva involutioner".
Haapalaiitti
Haapalaiitti on pronssinpunainen mineraali, jota on löydetty maapallolta mikroskooppisen pieninä rakeina. Haapalaiitti on rauta-nikkeli-magnesiumhydroksidisulfidi, (Fe,Ni)4Mg3S4(OH)6, jonka kidejärjestelmä on heksagoninen.
Haapalaiitti koostuu magnesiumista (Mg, 12.29 %), raudasta (Fe, 34.29 %), nikkelistä (Ni, 10.60 %), vedystä (H, 1.16 %), rikistä (S, 23.16 %) ja hapesta (O, 18.49 %).
Maapallon ensimmäinen haapalaiitti löydettiin Pohjois-Savosta Kaavilta. Mineraali on harvinainen ja sitä löytyy vain muutamasta paikasta maailmassa. Mineraali on nimetty vuonna 1973 Outokumpu Oy:n päägeologin professori Paavo Haapalan (1906-2002) kunniaksi.
Haapalaiitti ei ole taloudellisesti merkittävä mineraali.
Paid
Paid on Sam Woodin ohjaama ja tuottama yhdysvaltalainen draamaelokuva vuodelta 1930. Draaman pääosissa ovat Joan Crawford, Robert Armstrong ja Kent Douglass. "Paid" kertoo aiheettomasti syytetystä entisestä vangista (Crawford), joka kostaa niille, jotka lähettivät hänet vankilaan.
"Paidin" sovittivat Lucien Hubbard ja Charles MacArthur Bayard Veillerin näytelmän "Within the Law" (1912) pohjalta. "Paid" on neljäs näytelmän elokuvaversio. Alkuperäinen näytelmä avattiin New Yorkissa 11. syyskuuta vuonna 1912. "Paidin" pääosassa oli alun perin Norma Shearer, mutta hän joutui vetäytymään pois projektista raskauden takia.
"Paid" sai ensi-iltansa Yhdysvalloissa 30. joulukuuta vuonna 1930. "Paid" oli sekä taloudellinen että kriittinen menestys. Elokuva tuotti menestykselliset 1,2 miljoonaa dollaria 385 000 dollarin budjetista. Pelkästään Yhdysvalloissa elokuva tienasi 920 000 dollaria. "Paid" oli vuoteen 1930 mennessä Crawfordin menestynein elokuva. Tällöin Crawford vakiinnutti itsensä MGM:n taloudellisesti suosituimmista tähdistä.
"Paid" sai kiitettävän vastaanoton kriitikoilta. "Photoplay" kommentoi, että "tarina on kiehtova ja Joan on yksinkertaisesti loistava!" "The New York Times" totesi, että "neiti Crawford ja neiti Prevost ovat erittäin hyviä rooleissaan". "Paid" julkaistiin DVD:lle 6. huhtikuuta vuonna 2010.
Frithiof Neovius
Frithiof Neovius (12. elokuuta 1830 Sortavala - 27. maaliskuuta 1895 Helsinki) oli kadettikoulun johtaja ja valtiopäiväedustaja, sotilasarvoltaan 1885 kenraaliluutnantti.
Neoviuksen vanhemmat olivat Sortavalan kirkkoherra Johan Adolf Neovius ja tämän toinen puoliso Gustava Maria Charlotta Burgman. Hänen puolisonsa oli vuodesta 1854 Anna Natalie Geschwend.
Hän kävi Haminan kadettikoulun sekä Pietarin sota-akatemian 1849-1851. Hän toimi matematiikan ym. aineiden opettajana useissa Venäjän upseerikouluissa, hänet nimitettiin upseerikoulujen luokkatarkastajaksi 1863. Hänet ylennettiin everstiksi v. 1866. Hänet nimitettiin 1871 Suomen kadettikoulun vt. johtajaksi ja ylennettiin kenraalimajuriksi ja vakinaistettiin Suomen kadettikoulun johtajaksi 1875. Hän ansioitui 14-vuotisen uransa aikana erityisesti kadettikoulun pedagogian kehittäjänä. Hän oli merkittävä myös Haminan sivistyselämän kannalta. Hän oli mukana perustamassa 1873 täysihoitolamuotoista tyttökoulua kannattanutta osakeyhtiötä ja 1876 reaalikouluosakeyhtiötä. Neoviuksen aloitteesta kaupunkiin perustettiin lastenkoti 1881 ja pian myös raittiusseura. Neovius ja lääkäri Robert Ek perustivat vuonna 1884 Fredrikshamns Tidningin. Hän oli porvarissäädyssä Haminan kaupungin edustajana viisillä valtiopäivillä 1881–1894.
Frithiof Neoviuksen lapsia olivat toimittaja Arvid Neovius, arkkitehti Harald Leonard Neovius, pankinjohtaja Arthur Alfred Neovius ja kansanedustaja Dagmar Neovius.
Jouni Määttänen
Jouni Määttänen (s. 13. huhtikuuta 1975) on suomalainen uransa lopettanut koripalloilija, joka edusti lähes koko uransa Äänekosken Huimaa.
Määttänen tunnettiin erityisesti tarkasta kolmen pisteen heitostaan, ja hän onkin SM-sarjan historian tarkkuustilastossa sijalla 22 (kuudentena vähintään 100 ottelua pelanneista).
Erkki Rannikko
Erkki Ennsio Valdemar Rannikko (2. tammikuuta 1933 Hämeenlinna – 1. huhtikuuta 2010 Hämeenlinna) oli suomalainen kenraaliluutnantti.
Rannikon vanhemmat olivat vääpeli Valde Herman Rannikko ja Salli Susanna Korpela. Hän oli vuodesta 1955 naimisissa Maija Helena Kulovuoren kanssa. Heidän vanhin poikansa (s. 1955) on vara-amiraali Juha Rannikko, joka toimi Pääesikunnan päällikkönä ja sitä aiemmin merivoimien komentajana. Nuorempi poika Kari-Pekka Rannikko (s. 1960) on niin ikään upseeri ja palvellut muun muassa toimistoupseerina, Kaartin Jääkärirykmentissä ja Maanpuolustuskorkeakoulussa. Rannikko suoritti Kadettikoulun 1955 ja Sotakorkeakoulun 1965, ylemmän päällystön kurssin 1972, maanpuolustuskurssin 1977 ja ylimmän johdon kurssin 1981. Hän toimi uransa aikana mm. opetusupseerina Hämeen Jääkäripataljoonassa sekä Panssariprikaatissa. Rannikkojääkäripataljoonan komentajana hän toimi vuosina 1972–1975 ja Taistelukoulun johtajana 1980-luvulla. Tätä edelsi esiupseerin tehtäviä Pääsesikunnassa, jonka komentopäälliköksi hänet nimitettiin 1982, samalla kun hänet ylennettiin kenraalimajuriksi. Uransa päätteeksi Rannikko komensi Etelä-Suomen sotilaslääniä kenraaliluutnantiksi ylennettynä vuodet 1988–1993. Vänrikiksi Rannikko oli ylennetty 1952, luutnantiksi 1955, yliluutnantiksi 1958, kapteeniksi 1961, majuriksi 1966, everstiluutnantiksi 1972 ja everstiksi 1978.
Ilkka Ranta
Ilkka Jorma Juhani Ranta (s. 5. tammikuuta 1938 Kouvola) on suomalainen kenraaliluutnantti evp, joka teki uransa pääasiassa tykistön aselajissa.
Rannan vanhemmat olivat luutnantti Jorma Ranta ja Sirkka Palmlöf ja hänen puolisonsa vuodesta 1973 on Gudrun Freia Gisela Stoll. Ranta tuli ylioppilaaksi 1958 ja suoritti Kadettikoulun 1961, Sotakorkeakoulun 1973, maanpuolustuskurssin 1976, ylemmän päällystökurssin 1986 ja ylimmän johdon kurssin 1988. Hän toimi kouluttajana Hämeenlinnassa 1961-1963 ja Reserviupseerikoulussa 1963-1969. Hän vietti myös vuoden opiskelemassa tykistökoulussa Yhdysvalloissa 1968–1969. Hän opetti Tykistökoulussa 1969-1971 ja työskenteli Pääesikunnan tykistötoimistossa 1973-1975. Puolustusvoimain komentaja Lauri Sutelan adjutanttina hän oli 1975–1980, minkä jälkeen hänet nimitettiin Lontooseen sotilasasiamieheksi 1980–1984. Kotimaahan palattuaan hän komensi Panssariprikaatin jääkäripatteristoa 1984–1985, Satakunnan tykistörykmentin komentajana hän toimi 1985–1988. Pääesikunnan henkilöstöpäällikkönä Ranta toimi 1988–1993 ja uransa päätteeksi Läntisen maanpuolustusalueen komentajana 1993–1998.
Ranta ylennettiin vänrikiksi 1959, luutnantiksi 1962, yliluutnantiksi 1964, kapteeniksi 1968 majuriksi 1973, everstiluutnantiksi 1979, everstiksi 1986, kenraalimajuriksi 1990 ja kenraaliluutnantiksi 1993.
Mestari (vuoden 2012 elokuva)
Mestari ("The Master") on vuonna 2012 ensi-iltansa saanut yhdysvaltalainen draamaelokuva, jonka on ohjannut ja käsikirjoittanut Paul Thomas Anderson. Elokuvan pääosissa ovat Joaquin Phoenix, Philip Seymour Hoffman ja Amy Adams.
Elokuva sai ensi-iltansa Venetsian elokuvajuhlilla 2012, jossa se palkittiin parhaan elokuvan Fipresci-palkinnolla. Kaikki pääosien esittäjät saivat Oscar-ehdokkuudet roolisuorituksistaan: Phoenix parhaasta miespääosasta, Adams parhaasta naissivuosasta ja Hoffman parhaasta miessivuosasta. He kaikki saivat myös Golden Globe-, BAFTA- ja Satellite-ehdokkuudet.
Vuonna 2016 "Mestari" äänestettiin BBC:n kyselyssä tämän vuosisadan 25 parhaan elokuvan joukkoon. Äänestäjinä oli 177 elokuva-asiantuntijaa eri puolilta maailmaa.
Toisessa maailmansodassa psyykkisesti sairastunut laivastosotilas Freddie Quell (Phoenix) etsii 1940- ja 1950-lukujen vaihteessa paikkaansa siviilielämässä, mutta on äkkipikainen, seksuaalisesti pakkomielteinen ja pahasti riippuvainen alkoholista ja liuottimista. Hän kokeilee kykyjään valokuvaajana ja tapaa kauniin mallitytön, mutta suhde ei ota tulta. Maatyöläisten joukosta Quell joutuu pakenemaan, kun yksi työtoveri kuolee hänen sekoittamastaan juomasta.
Quell tapaa eksentrisen ja varakkaan huijarisaarnaajan Lancaster Doddin (Hoffman) ja joutuu tämän pauloihin. Dodd ottaa Quellin isällisen huomionsa kohteeksi ja alkaa kouluttaa hänestä nöyryyttävin psykologisin istunnoin lahkonsa keskeistä jäsentä. Vähä vähältä lahkoyhteisön valta-asetelma paljastuu ja esille nousee myös lahkojohtajan vaimo (Adams).
Elokuva on kuvattu harvoin käytetylle 65 millimetrin filmille. Se mahdollistaa erittäin suuren kuvatarkkuuden ja erittäin kapean terävyysalueen elokuvan monissa lähikuvissa.
Nainen jota rakastan
Nainen jota rakastan (myös Nainen, jota rakastan; ) on Frank Borzagen ohjaama, tuottama ja käsikirjoittama yhdysvaltalainen draamaelokuva vuodelta 1937. Draaman pääosissa ovat Joan Crawford, Spencer Tracy ja Alan Curtis. Crawford näyttelee Jessietä, nuorta työväenluokan naista, joka pyrkii parantamaan elämänlaatuaan naimalla poikaystävänsä vain saadakseen selville, että mies ei ole parempi mitä Jessie jätti jälkeensä. Jessie tapaa itserikastuneen miljonäärin, johon hän rakastuu, vaikka miljonäärillä on taloudellisia ongelmia.
"Nainen jota rakastan" perustuu Katharine Brushin tarinaan "Marry for Money", jonka pohjalta ohjaaja Borzage ja Lawrence Hazard laativat käsikirjoituksen. Borzage ja Joseph L. Mankiewicz tuottivat elokuvan. Metro-Goldwyn-Mayer toimi elokuvan tuotantoyhtiönä ja jakelijana.
"Nainen jota rakastan" -elokuvan tuotanto alkoi 7. syyskuuta 1937 ja päättyi 25. lokakuuta 1937. Elokuva kuvattiin MGM:n studiossa Kalifornian Culver Cityssä. Elokuvan työnimiä olivat "Class", "Saint or Sinner", "Shop Girl" ja "Three Rooms in Heaven".
"Nainen jota rakastan" sai ensi-iltansa Kalifornian Westwoodissa 14. joulukuuta vuonna 1937. New Yorkin ensi-ilta oli 20. tammikuuta vuonna 1938 ja maanlaajuinen ensi-ilta 21. tammikuuta. Suomessa elokuva julkaistiin 25. syyskuuta vuonna 1938. "The New York Times" kehui Crawfordin roolisuoritusta.
Edward Ward (sävellys), Chet Forrest (sanoitus) ja Bob Wright (sanoitus) saivat Oscar-ehdokkuuden parhaasta kappaleesta "Always and Always" vuonna 1939.
"Nainen jota rakastan" julkaistiin DVD:lle 23. maaliskuuta vuonna 2009.